
Η χορωδία της Κοινο_Τοπίας στο 3ο Πανελλήνιο Φεστιβάλ-Αφιέρωμα
στο Νίκο Γκάτσο το Σαββάτο 7 Δεκεμβρίου 2019
Η χορωδία της Κοινο_Τοπίας θα συμμετάσχει στο 3ο Πανελλήνιο Φεστιβάλ-Αφιέρωμα στο Νίκο Γκάτσο που συνδιοργανώνουν η χορωδία Τρίπολης, ο οικείος Δήμος και η Περιφέρεια Πελοποννήσου. Κατά τη διάρκεια του πενθήμερου προγράμματος εκδηλώσεων που θα πραγματοποιηθεί στο Μαλλιαροπούλειο Θέατρο στο κέντρο της Τρίπολης θα εμφανιστούν στις 30 Νοεμβρίου και 7 Δεκεμβρίου 15 χορωδίες από όλη την Ελλάδα με ένα 25λεπτο πρόγραμμα η κάθε μία.
Οι χορωδίες που θα συμμετάσχουν στις 30/11 θα είναι 1) Χορωδία του Υπαίθριου Μουσείου Υδροκίνησης Δημητσάνας, 2) Χορωδία του Πολιτιστικού Μορφωτικού Συλλόγου Κάτω Τιθορέας, 3) Χορωδία του Πολιτιστικού Συλλόγου Άργους «ΤΕΛΕΣΙΛΛΑ», 4) Χορωδία Γυναικών Σιάτιστας, 5) Μικτή Χορωδία Πύργου, 6) Μικτή χορωδία του Μουσικού Πολιτιστικού Συλλόγου «Χορωδία Αταλάντης», 7) Μικτή ΧΟΡΩΔΙΑ ΤΡΙΠΟΛΗΣ, 8) Χορωδία Μεσογαίας Ευφώνια (Παλλήνη), 9) Χορωδία Επιστημόνων Φιλοθέης, ενώ στις 7/12 θα συμμετάσχουν 1) Βοιωτική Χορωδία Μικρασιατών «Ο Χρυσόστομος Σμύρνης», Λιβαδειά, 2) Χορωδία Πάτρας «ΚΟΙΝΟ_ΤΟΠΙΑ», 3) Πολυφωνική Χορωδία Ανατολικής Αιγιαλείας (Ακράτα), 4) Το μουσικό σύνολο Califonia Dreaming (Σπάτα), 5) Μικτή Χορωδία Ελληνικού, 6) Χορωδία Τρίπολης - LA VITA. 

Ο Νίκος Γκάτσος 1911-1992 ήταν σημαντικός Έλληνας ποιητής, μεταφραστής και στιχουργός που γεννήθηκε στην Ασέα Αρκαδίας. Σε ηλικία πέντε ετών έμεινε ορφανός από πατέρα. Τέλειωσε το Δημοτικό στην Ασέα και το Γυμνάσιο στην κοντινή Τρίπολη, όπου γνώρισε τα λογοτεχνικά βιβλία, τις μεθόδους αυτοδιδασκαλίας ξένων γλωσσών, το θέατρο και τον κινηματογράφο. Το 1930 γράφτηκε στη Φιλοσοφική Σχολή Αθηνών αλλά διέκοψε μετά το δεύ- τερο έτος. Γνώριζε αρκετά καλά Αγγλικά και Γαλλικά, είχε μελετήσει τον Παλαμά, το Σολωμό το δημοτικό τραγούδι και παρακολουθούσε τις νεωτεριστικές τάσεις στην ποίηση της Ευρώπης.

Το μοναδικό βιβλίο που εξέδωσε όσο ζούσε είναι η ποιητική σύνθεση «Αμοργός» (Αετός, 1943), η οποία θεωρείται κορυφαία δημιουργία του ελληνικού υπερρεαλισμού με επίδραση στους νεότερους ποιητές, σημαδεύοντας τη σύγχρονη ελληνική ποίηση.

Ο Γκάτσος ασχολήθηκε ιδιαίτερα με τη μετάφραση θεατρικών έργων, κυρίως για λογαριασμό του Εθνικού θεάτρου, του Θεάτρου Τέχνης και του Λαϊκού Θεάτρου. 

Ποιήματα και στίχοι του έχουν μεταφραστεί στα Αγγλικά, Γαλλικά, Δανέζικα, Ισπανικά, Ιταλικά, Καταλανικά, Κορεατικά, Σουηδικά, Τουρκικά, Φινλανδικά.

Το 1987 τιμήθηκε με το Βραβείο του Δήμου Αθηναίων για το σύνολο του έργου του, ενώ το 1991 του απονεμήθηκε ο τίτλος του Αντεπιστέλλοντος Μέλους της Βασιλικής Ακαδημίας Καλών Γραμμάτων της Βαρκελώνης. 

 
Συμμετοχή: 18€, (περιλαμβάνει τις μετακινήσεις με το λεωφορείο, πληροφορίες για τη συμμετοχή της χορωδίας). Κρατήσεις για πολύ περιορισμένο αριθμό θέσεων.
